b'\n_START_ARTICLE_\n150. strelska divizija (ZSSR)\n_START_SECTION_\nZgodovina\n_START_PARAGRAPH_\nDivizija je bila ustanovljena septembra 1939 v Vjazmi kot del 9. armade. Udele\xc5\xbeila se je bojev proti nem\xc5\xa1ki invaziji in bila (po drugi bitki za Harkov) uni\xc4\x8dena maja 1942 pri Izjumu. Ponovno je bila ustanovljena avgusta 1942 v Turgi; pozneje je bila \xc5\xa1e drugi\xc4\x8d uni\xc4\x8dena._NEWLINE_Tretji\xc4\x8d je bila ustanovljena septembra 1943 pod okriljem 34. armade. Zgodaj leta 1944 je bila preme\xc5\xa1\xc4\x8dena k 6. gardni armadi in nato dokon\xc4\x8dno k 79. strelskemu korpusu, ki je bil v sestavi 3. udarne brigade 1. beloruske fronte. V sestavi slednje se je divizija udele\xc5\xbeila bojev od Nevela do Berlina._NEWLINE_22. aprila 1945 je bila divizija izbrana kot ena od 9 divizij v 3. udarni brigadi, ki so prejele sovjetsko zastavo z izklju\xc4\x8dnim namenom, da jo dvignejo nad Reichstag. 2. maja 1945 je to uspelo dve vojakoma iz divizijskega 756. strelskega polka; dogodek je ovekove\xc4\x8dil vojni fotograf Jevgenij Ananjevi\xc4\x8d Haldej._NEWLINE_Pozneje se je izkazalo, da je bila zastava izobe\xc5\xa1ena \xc5\xbee prej, a zaradi premalo svetlobe in dima ni bilo mo\xc5\xbeno fotografirati; posledi\xc4\x8dno so dogodek ob primernem \xc4\x8dasu ponovili. Haldej je bil s fotografijo takoj poslan v Moskvo, kjer pa so se odlo\xc4\x8dili, da identiteta obeh mo\xc5\xbe ni politi\xc4\x8dno korektna. Tako so ju preimenovali v Melitona Kantariana (Gruzinca) in Mihaila Jegorova (Rusa)._NEWLINE_Decembra 1946 so divizijo razpustili.'